ຊຸ​ມ​ຊົນ ໄຕ້​ຫວັນ ໃນ​ລັດ​ຄາ​ລິ​ຟໍ​ເນຍ ຢ້ານ​ສັ່ນ ຍ້ອນ​ເຫດ​ການ​ຍິງ​ກັນ
ຜູ້​ເຄາະ​ຮ້າຍ​ທຸກ​ຄົນ​ມີ​ສາຍ​ພົວ​ພັນ​ກັບ​ໄຕ້​ຫວັນ. ຕຳ​ຫຼວດ​ເວົ້າ​ວ່າ ​ຜູ້​ທີ່​ໄດ້​ຮັບ​ບາດ​ເຈັບ, ເຊິ່ງ​ແມ່ນ​ຜູ້​ຊາຍ 4 ຄົນ ແລະ ແມ່​ຍິງ​ຄົນ​ນຶ່ງ​ນັ້ນ, ມີ​ອາ​ຍຸ​ຕັ້ງ​ແຕ່ 66 ຫາ 92 ປີ. 
ບັນດາຜູ້ຍົກຍ້າຍຖິ່ນຖານຈາກເກາະໄຕ້ຫວັນແມ່ນຍັງພະຍາຍາມທີ່ຈະທຳຄວາມເຂົ້າໃຈ ກ່ຽວກັບ ການຍິງກັນໃນພາກໃຕ້ຂອງລັດຄາລິຟໍເນຍ ເຊິ່ງຜູ້ຊາຍຄົນນຶ່ງໄດ້ເສຍຊີວິດ ຕຳຫຼວດເວົ້າກວ່າມືປືນໄດ້ຍິງ 6 ຄົນໃນໂບດໄຕ້ຫວັນເມື່ອວັນອາທິດທີ່ຜ່ານມາ ນັກຂ່າວວີໂອເອ ໄມຄ໌ ໂອຊຸລລີວານ (Mike O’Sullivan) ມີລາຍງານ, ເຊິ່ງພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ Story: ໃນໝູ່ບ້ານ ລາກູນາ ວູດສ໌ ທີ່ສະຫງົບສຸກທາງພາກໃຕ້ຂອງລັດຄາລິຟໍເນຍ, ຜູ້ຊາຍຄົນນຶ່ງໄດ້ເສຍຊີວິດ ແລະ ອີກ 5 ຄົນແມ່ນກຳລັງຟື້ນຕົວຈາກບາດແຜຂອງລູກປືນ ທ່ານ ດໍໂນລ ບານສ໌, ຕຳຫຼວດເມືອງ ອໍເຣັນຈ໌ ກ່າວວ່າ “ບຸກຄົນທີ່ໄດ້ທຳການກໍ່ອາຊະຍາກຳທີ່ໂຫດຮ້າຍແມ່ນທ້າວ ເດວິດ ຊູ, ອາຍຸ 68 ປີ, ຈາກນະຄອນ ລາສ ເວກັສ ” ຜູ້ເຄາະຮ້າຍທຸກຄົນມີສາຍພົວພັນກັບໄຕ້ຫວັນ ຕຳຫຼວດເວົ້າວ່າ ຜູ້ທີ່ໄດ້ຮັບບາດເຈັບ, ເຊິ່ງແມ່ນຜູ້ຊາຍ 4 ຄົນ ແລະ ແມ່ຍິງຄົນນຶ່ງນັ້ນ, ມີອາຍຸຕັ້ງແຕ່ 66 ຫາ 92 ປີ ມັນອາດຈະຮ້າຍແຮງກວ່ານີ້, ຖ້າບໍ່ເປັນຍ້ອນນາຍແພດໝໍ ຈອນ ເຊັງ (John Cheng), ຜູ້ທີ່ໄດ້ຊ່ວຍຢຸດມືປືນ ທ່ານ ເຊັງ ຖືກຍິງ ແລະ ໄດ້ເສຍຊີວິດຄາທີ່ ທ່ານ ທອດ ສປິດເຊີ, ໄອຍະການປະຈຳເຂດເມືອງ ອໍເຣັນຈ໌ ກ່າວວ່າ “ທ່ານໄດ້ເສຍສະຫຼະຕົນເອງ ສະນັ້ນຄົນອື່ນໆຈຶ່ງມີຊີວິດຕໍ່ໄປ ” ຕຳຫຼວດເມືອງອໍເຣັນຈ໌ ທ່ານ ດອນ ບານສ໌ ກ່າວວ່າ ມັນອາດຈະເປັນການຊ່ວຍຊີວິດຫຼາຍສິບຄົນ ທ່ານ ດໍໂນລ ບານສ໌ ກ່າວວ່າ “ດຣ ເຊັງ ແມ່ນວິລະບູລຸດໃນເຫດການນີ້ ” ບັນດາເຈົ້າໜ້າທີ່ໄຕ້ຫວັນໃນນະຄອນ ລອສ ແອນເຈີລິສ ໄດ້ຢືນຢັນຜູ້ທີ່ຖືກກ່າວຫາວ່າ ເປັນມືປືນໄດ້ເກີດໃນໄຕ້ຫວັນ ຕຳຫຼວດເວົ້າວ່າ ທ້າວ ຊູ ມີແຮງກະຕຸ້ນຈາກການເມືອງ ແລະ ຄວາມກຽດຊັງໄຕ້ຫວັນ ແລະ ປະຊາຊົນຂອງເຂົາເຈົ້າ ເຫດການນີ້ເກີດຂຶ້ນໃນເວລາທີ່ຄົນຈຳນວນນຶ່ງໃນໄຕ້ຫວັນ ສະໜັບສະໜູນການເປັນເອກະລາດ ຂອງເກາະດັ່ງກ່າວຈາກຈີນ ບັນດາເຈົ້າໜ້າທີ່ເວົ້າວ່າ ສະມາຊິກຂອງໂບດ ນິກາຍເພຣສໄຍທີຣຽນ ໄຕ້ຫວັນ ໄດ້ຈັດງານລ້ຽງອາຫານທ່ຽງ ເວລາທີ່ມືປືນໄດ້ຍິງໃສ່ ທ້າວ ຊູ ບໍ່ໄດ້ເປັນສະມາຊິກຂອງໂບດນັ້ນ, ແຕ່ຜູ້ອາໄສຢູ່ນະຄອນ ລອສ ແອນເຈລິສ, ນາງ ຮິແລຣີ ວູ, ຜູ້ທີ່ໄດ້ເຂົ້າຮ່ວມງານຕ່າງໆໃນອະດີດເວົ້າວ່າ ມັນເປັນສະຖານທີ່ໆຕ້ອນຮັບຄົນແປກໜ້າ ນາງ ຮິແລຣີ ວູ, ຜູ້ຍົກຍ້າຍຖິ່ນຖານຊາວໄຕ້ຫວັນກ່າວວ່າ “ປົກກະຕິມັນຈະມີຄົນທັກທາຍຢູ່ໜ້າປະຕູ, ສະນັ້ນເຫັນໄດ້ຊັດວ່າພວກເຮົາໄດ້ທັກທາຍລາວ ແລະ ໄດ້ຖາມສະບາຍດີລາວ ແລະ ຮັບປະກັນວ່າລາວຮູ້ສຶກຖືກຕ້ອນຮັບ ແລະ ຖືກເຊື້ອເຊີນ ສຳລັບລາວທີ່ກໍ່ອາຊະຍາກຳແນວນີ້ມັນເຮັດໃຫ້ບໍ່ມີແຮງຫຼາຍ ຂ້າພະເຈົ້າບໍ່ຮູ້ຈັກຊິເຮັດຫຍັງ ” ຊຸມຊົນໃນລັດຄາລິຟໍເນຍແຫ່ງນີ້ແມ່ນບ້ານຂອງຜູ້ຍົກຍ້າຍຖິ່ນຖານຊາວເອເຊຍຫຼາຍຄົນ, ລວມທັງຄົນຈີນຈາກຈີນແຜ່ນດິນໃຫຍ່ ແລະ ໄຕ້ຫວັນ ມັນມີຄວາມ ບໍ່ເຫັນພ້ອມທາງການເມືອງນຳກັນ ທ່ານ ພອລ ຢາງ, ຈາກສະພາການຄ້າໄຕ້ຫວັນໃນເມືອງ ອໍເຣັນຈ໌ ກ່າວວ່າ “ແຕ່ມັນບໍ່ຍຸຕິທຳໃນເລື່ອງທີ່ວ່າ ບາງຄົນສາມາດເອົາຊີວິດຂອງຜູ້ບໍລິສຸດໄປ, ຂ້າຄົນທີ່ບໍລິສຸດ, ຍ້ອນພວກເຂົາຢາກຈະສະແດງການຢືນຢັດທາງການເມືອງຂອງພວກເຂົາ ມັນບໍ່ມີທາງທີ່ມັນຈະເປັນທີ່ຍອມຮັບໄດ້, ບໍ່ໄດ້ຢ່າງແນ່ນອນ ” ທ້າວ ຊູ ຕອນນີ້ແມ່ນຖືກຕັ້ງຂໍ້ກ່າວຫາກ່ຽວກັບການຄາດຕະກຳ ແລະ ອາຊະຍາກຳອື່ນໆ